### Beslutningstema

Der anmodes om frigivelse af beløb til projektet "Toftlund som [adresse] åbne bygalleri", Udviklingsplan Toftlund.

### Sagsfremstilling

Toftlund Udviklingsråd har fremsendt en anmodning om frigivelseaf midler til projektet "Toftlund som [adresse] åbne bygalleri".

Udviklingsrådet er påbegyndt realisering af projektet ”Toftlund som [adresse] åbne bygalleri”. Projektet omfatter, at der i en tre-årig periode opføres syv gavlmalerier i [adresse] med et samlet budget på 1,775 mio. kr. suppleret med kunst i form af gadebelægning, der understøtter interaktionen med beskueren, når vedkommende skal finde rundt i Toftlund.

Udviklingsrådet ansøger en lang række fonde til finansiering af projektet og har p.t. modtaget 200.000 kr. fra Spar Fonden til realiseringen af et gavlmaleri. Mange af fondene har en behandlingstid på 3-4 måneder. Da sæsonen for gavlmaleri er kort, og mange af kunstnerne allerede er booket frem til 2023, anmoder udviklingsrådet om frigivelse af 250.000 kr. til realiseringen. Desunden anmodes om frigivelse af yderligere 250.000 kr. til at supplere op med, hvis det ikke lykkes at opnå fuld finansiering. Dette af hensyn til at udviklingsrådet kan handle hurtigt, da sæsonen for gavlmaleri er kort, og mange af kunstnerne har været ramt af corona-nedlukninger og derfor er bagud ift. bestilte værker.

Desuden søges om frigivelse af 50.000 kr. til et skitseprojekt på inkluderende siddemiljøer udført af kunstner Åse Schmidt. [adresse]opholdsrum i byen har været højt prioriteret siden arbejdet med udviklingsplanen begyndte jf. vedlagte oplæg.

Udviklingsrådet ansøger således om frigivelser af:

* Realisering af et gavlmaleri:   250.000 kr.
* Supplering af fondsmidler:     250.000 kr.
* Skitseprojekt, siddemiljøer:     50.000 kr.

Forslaget sendes i høring i §17, stk.4-udvalget inden udvalgsmødet, og svar herfra vil foreligge på mødet.

### Økonomi

For årene 2021-2024 er der afsat i alt 60,9 mio. kr. til Toftlund Udviklingsplan.

I Udviklingsplanen er estimeret et rammebeløb til en indsats omkring byporte og wayfinding - herunder de forskellige midlertidige tiltag. Rammebeløbet i planen er estimeret til 1,5 mio. kr. Heraf er der pt. frigivet 175.000 kr.

### Direktøren for Teknik, Klima og Beskæftigelse indstiller,

at der gives en anlægsbevilling til projektet "Toftlund som [adresse] åbne bygalleri", Udviklingsplan Toftlund på 0,550 mio. kr.,

at anlægsbevillingen finansieres af det afsatte rådighedsbeløb til Udviklingsplan Toftlund,

at der frigives 0,550 mio. kr. til projektet "Toftlund som [adresse] åbne bygalleri" forudsat positiv tilkendegivelse fra §17, stk.4-udvalget, og

at indstillingen videresendes til Kommunalbestyrelsen.

Beslutning fra Økonomiudvalget, 21. april 2022, pkt. 6:

Indstillingen anbefales.

Nikolaj Simonsen deltog ikke i mødet.

### Beslutning

Indstillingen godkendt.